Անգլիական բազկաթոռներով՝ անգլիական քաղքենիական սենյակ: Անգլիական երեկո: Պարոն Սմիթը՝ անգլիացի, անգլիական բուխարիկի մոտ, անգլիական հողաթափերով, անգլիական բազկաթոռում ընկղմված, ծխում է անգլիական ծխամորճն ու անգլերեն թերթ է կարդում: Նա դրել է անգլիական ակնոց, փոքրիկ, աղեբեկ անգլիական ընչացք ունի: Կողքին, մի ուրիշ անգլիական բազկաթոռում, տիկին Սմիթը՝ անգլուհի, անգլիական գուլպաներ է կարկատում: Երկար անգլիական լռություն: Պատի՝ անգլիական ժամացույցը տասնյոթ անգլիական ղողանջ է հնչեցնում: